**8517 Magyargencs, Petőfi u. 127.**

**ikt.szám:…….../2023.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2023. március 9-i rendkívüli nyilvános üléséről, mely 13 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

Dr. Thoma Elek alpolgármester

 Bálint Ferenc

 Erdély Tamás

Távol van: Vida Gábor

Tanácskozási joggal: Novák Edit aljegyző

Érdeklődő: - fő

Boros Tamás polgármester köszönti a megjelenteket, s megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 4 fő jelen van. Vida Gábor képviselő távolmaradását előre jelezte. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozza:

**12/2023.(III.9.) önkormányzati határozat**

Magyargencs Község Önkormányzatának képviselő-testülete 2023. március 9-i ülésének napirendjét az alábbiak szerint határozza meg:

1. Magyargencs településen működő posta további működésével kapcsolatban érkezett megkeresés tárgyalása

Előadó: polgármester

**Napirend tárgyalása:**

**1)Magyargencs településen működő posta további működésével kapcsolatban érkezett megkeresés tárgyalása**

**Előadó: polgármester**

Boros Tamás polgármester elmondja, hogy egy tájékoztatóval kereste meg a Magyar Posta Zrt, mely ajánlatnak nem minősül. Ebben a tájékoztatóban posta partneri programba való belépést ajánlják az önkormányzatnak, illetve a helyi vállalkozásoknak. A Magyar Posta képviselője telefonon tájékoztatott, hogy a postát mindenképpen bezárják, az épületet értékesítik. Amennyiben valaki nem vállalja fel a feladatot, úgy mobil postaként fog tovább üzemelni. A kézbesítőt meghagyják, de a munkaidejét lecsökkentik 5 órára. Sajnos a posta partneri szerződés nem áll rendelkezésre, a tájékoztatóban leírtak nem elegendőek ahhoz, hogy a Képviselő-testület felelős, érdemi döntést hozzon, viszont holnapig választ várnak. A kapcsolattartó további információkat nem kíván megosztani az önkormányzattal. Az önként vállalt feladatok nem veszélyeztethetik az önkormányzatok kötelező feladatellátását. Az ÁFÉSZ vezetőjével történt telefonos megbeszélésen azt a tájékoztatást kapunk, hogy ők már több településen üzemeltetik a helyi boltokban a postát. Sajnos azt a választ adták, hogy leadni akarják inkább, mint bővíteni a szolgáltatási helyeket, mert ráfizetéses a feladat. Ismerteti a tájékozató tartalmát. Az önkormányzati érdekeit szem előtt tartva javasolja, hogy a rendelkezésre álló információk alapján érdemi döntést ne szülessen a posta partneri szolgáltatásról. Megpróbál további információkhoz jutni, mert fontos lenne, hogy a lakosság továbbra is megfelelő színvonalon jusson a szolgáltatáshoz. Hangsúlyozza, hogy a Képviselő-testület célja, hogy megmaradjon a településen a posta, de nem sodorhatja veszélybe az önkormányzati kötelező feladatellátást, ami nemcsak vállalás, hanem törvényi kötelezettség is.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**13/2023.(III.9.) önkormányzati határozat**

Magyargencs Község Önkormányzatának Képviselő-testülete megtárgyalta a Magyar Posta Zrt. ajánlatnak nem minősülő tájékoztatóját, és úgy döntött, hogy a rendelkezésre álló információk nem elégségesek ahhoz, hogy az abban foglalt partneri programról érdemi döntést hozzon.

Felelős: polgármester

Határidő: 2023.03.10.

Boros Tamás polgármester megkérdezi, hogy a vegyes ügyek keretében van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. március 9-i nyilvános ülést 13óra 40 perckor berekeszti.

K.m.f.

Boros Tamás Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző